मर्जर की मांग नहीं हुई पूरी, एडेड स्कूल मुलाजिम करेंगे भूख हड़ताल और रैली
पंजाबएडिड स्कूल टीचर्स एंड इंप्लाइज यूनियन की अहम मीटिंग की गई। इसमें एजुकेशन मिनिस्टर से हुई बैठक के बारे में चर्चा की गई। यूनियन के प्रदेश प्रधान एनएन सैनी और सेक्रेटरी अश्वनी शर्मा ने बताया कि एजुकेशन मिनिस्टर डॉ. दलजीत सिंह चीमा ने एडिड स्कूलों की गवर्नमेंट स्कूलों में मर्जर की मांग सिरे से खारिज कर दी। इससे मुलाजिमों में भारी रोष है।
मुलाजिम चार सालों से मर्जर की मांग कर रहे हैं, लेकिन सरकार द्वारा ऐसे अनदेखी सही नहीं है। हालांकि एडिड स्कूलों ने राज्य में शिक्षा का स्तर ऊंचा उठाने में पूरा सहयोग दिया है। हर मीटिंग में मांगों पर सहमति बनने के बावजूद डिपार्टमेंट इन्हें पूरा नहीं कर रहा। यूनियन के प्रेस सेक्रेटरी मनीष अग्रवाल और डॉ. गुरमीत सिंह ने बताया कि अब यूनियन संघर्ष कर अपनी मांगें पूरी करवाएगी। पहले भी एडिड स्कूल मुलाजिमों ने सरकारी ग्रेड, सिक्योरिटी ऑफ सर्विस और पेंशन संघर्ष से ही हासिल की है। मर्जर की मांग पूरी करवाने को एजुकेशन मिनिस्टर के क्षेत्र में रैली, भूख हड़ताल और प्रदर्शन करेंगे। मांगें मानीं तो सीएम के क्षेत्र में संघर्ष किया जाएगा। यहां अरविंद बैंस, गुरमीत सिंह मदनीपुर, राजकुमार शर्मा, धर्मेंद्र वर्मा, रूपिंदर सिंह, प्रदीप सरीन, बलदेव कुमार, रंजीत सिंह, शविंद्र, शरनजीत सिंह, यादविंद्र कुमार, जगदीश सिंह, अशोक वढेरा मौजूद थे।
मीटिंग में मौजूद पंजाब एडिड स्कूल टीचर्स एंड इंप्लाइज यूनियन के ओहदेदार। फोटो: भास्कर
hin_Deva hin_Deva hin_Deva bho_Deva